فرانسا باش ناظیری ادووارد فیلیپ، استراسبورگ‌دا باش وئرن سیلاح‌لی سالدیری‌نین آردین‌دان خالقین امنیتینی تامین ائتمک اوچون کئشیکچی عملیاتیندا یئر آلان عسگر ساییسی‌نین آرتیریلاجاغینی آچیقلاییب.
فیلیپ، کئچیردیگی مطبوعات کونفرانسیندا، پرزیدنتی امانوئل ماکرونون قراری ایله، کئشیکچی عملیاتیندا خیدمت ائدن عسگرلره 500، سونراکی گون‌لرده ده مین 300 عسگرین قاتیلاجاغینی بیلدیریب.
بو آرادا فرانسیز پولیسی، استراسبورگ‌دا 3 نفری اؤلدوردوک‌دن سونرا قاچان سالدیرقانین یاخالانماسی اوچون فوتوغراف و بیلگی‌لرینی پایلاشدی.
پولیس، سالدیرقانی گؤرن‌لرین پولیس خبر وئرمه‌سینی ایسته‌دی.
آختارما ایشلرینده 720 امنیت ایشچی‌سی‌نین اولدوغو ایفاده ائدیلیب.
استراسبورگ‌ون ان اؤنملی میدانلاریندان‌ کلبرده قورولان نوئل بازارینا یاخین بیر بؤلگه‌ده، اوّلکی آخشام سیلاح سس‌لری ائشیدیلمیشدی.
پاریس ساوجیلیغی رمی هیتز، سالدیری‌دا 2 نفرین اؤلدوغونو، 1 نفرین بئیین اؤلومونون باش وئردیگینی و 6سی آغیر 12 نفرین یارالاندیغینی قئید ائتمیشدی.
سالدیرقانین 29 یاش‌لی جریف سی. اولدوغونو بیل‌دیرن هیتز، شوبهه‌لی‌نین داها اوّل اوغورلوق و سالدیری جینایت‌لرین‌دن فرانسا، آلمانیا و سوئیس‌ده محکمه طرفین‌دن 27 دفعه جزالاندیریلدیغینی قئید ائتمیشدی.
هیتز، سالدیرقانین حبسده رادیکالشدیگینی ایفاده ائده‌رک، شوبهه‌لی‌نین "فیش س." آدلان‌دیریلان ایزلنیلن شخص‌لر آراسیندا یئر آلدیغینی و فرانسانین ایچ کشفیات اورقانی‌نین (DGSİ) ده تعقیبینده اولدوغونو سؤیلمیشدی.
ایچ ایشلر ناظیری کریستوف کاستنر،سالدیری‌نین سونرا ترورلا موباریزه فعالیت پلانی‌نین عاجیلی سالدیری خبردارلیغی" سویه‌سینه قالدیریلدیغینی بیلدیرمیشدی.
کئشیکچی عملیاتی 7 ژانویه 2015ده 12 نفرین اؤلدوگو پاریس‌دکی چارلی ابدو سالدیری‍نین سونرا باشلامیشدی.
